


[image: Integrált Jogalkotási Rendszer]Ajka Város Önkormányzata Képviselő-testületének 15/2026. (V. 15.) önkormányzati rendelete
az önkormányzat 2026. évi költségvetéséről szóló 5/2026. (II.12.) önkormányzati rendelet módosításáról

[1] Ajka Város Önkormányzata Képviselő-testületének az önkormányzat 2026. évi költségvetéséről szóló 5/2026.(II.12.) önkormányzati rendelete módosításának célja az államháztartásról szóló 2011. évi CXCV. törvény 34. § (4) bekezdésében foglalt jogszabály alkotási lehetőség realizálása, a költségvetési rendeletnek december 31-ei hatállyal történő korrigálása, ennek keretében a központi támogatásokkal kapcsolatos adatok, az önkormányzat részére biztosított pótelőirányzatok és a képviselő-testület költségvetést érintő egyedi döntéseinek a rendeletbe történő beépítése.
[2] Ajka város Önkormányzatának Képviselő-testülete Magyarország Alaptörvénye 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdésében f) pontjában meghatározott feladatkörében eljárva a következőt rendeli el:
1. §
Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 2. §-a helyébe a következő rendelkezés lép:
„2. §
(1) Ajka Város Önkormányzatának Képviselő-testülete az önkormányzat 2026. évi
a)	a költségvetés
aa)	bevételi főösszegét 14.144.245.000 forintban
ab)	kiadási főösszegét 13.467.504.495 forintban
ac)	a többletet 676.740.505 forintban
b)	finanszírozási előirányzat
ba)	bevételi összegét 5.152.063.264 forintban,
bb)	kiadási összegét 5.828.803.769 forintban,
c)	a költségvetés
ca)	bevételi főösszegét 19.296.308.264 forintban,
cb)	kiadási főösszegét 19.296.308.264 forintban,
a 2. melléklet szerinti bevétel-kiadás mérlegegyezőségével állapítja meg, és a 2/A. mellékletben bemutatott pénzügyi mérleg szerint hagyja jóvá.
(2) Az önkormányzat 2026. évi költségvetési előirányzatainak kiadási és bevételi főösszegnek címek, alcímek, jogcím – csoportok, jogcímek szerinti részletezését a rendelet 3. - 4. mellékletei tartalmazzák.
(3) A képviselő-testület az önkormányzat 2026. évi költségvetésének kiadási főösszegén belül:
1.	A költségvetési kiadási előirányzatok összegét
a)	személyi jellegű kiadások 4.073.471.064 forintban,
b)	a szociális hozzájárulási adó 588.139.358 forintban,
c)	a dologi jellegű kiadások 3.794.220.572 forintban,
d)	az ellátottak pénzbeli juttatásai 10.250.000 forintban,
e)	egyéb működési célú kiadások 3.509.155.862 forintban

2.	A felhalmozási célú kiadások összegét
a)	beruházási kiadások 555.323.132 forintban,
b)	felújítási kiadások 123.511.742 forintban,
c)	egyéb felhalmozási célú kiadásokat 725.877.974 forintban,
3.	Finanszírozási műveletek kiadási előirányzatát
a)	működési kiadás (folyószámla hiteltörlesztés) 5.000.000.000 forintban,
b)	felhalmozási kiadás (hiteltörlesztés) 715.727.058 forintban
c)	államháztartáson belüli megelőlegezés visszafizetés 113.076.711 forintban a költségvetési kiadások tekintetében a 4. – 5. 5/A. mellékletekben részletezettek szerint, a felhalmozási kiadások tekintetében a 6 - 6/A., mellékletben megjelölt feladatokkal és előirányzatokkal állapítja meg.”
2. §
Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 4. § (1) bekezdése helyébe a következő rendelkezés lép:
„(1) A képviselő-testület a 2026. évi költségvetésében 0 forint működési általános tartalékot, 87.554.791 forint működési cél és 0 forint felhalmozási céltartalékot állapít meg. A céltartalék feladatonkénti részletezését a költségvetési rendelet 7.sz. melléklete tartalmazza.”
3. §
(1) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 2. melléklete helyébe az 1. melléklet lép.
(2) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 3. melléklete helyébe a 2. melléklet lép.
(3) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 4. melléklete helyébe a 3. melléklet lép.
(4) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 5. melléklete helyébe a 4. melléklet lép.
(5) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 6. melléklete helyébe az 5. melléklet lép.
(6) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 7. melléklete helyébe a 6. melléklet lép.
(7) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 12. melléklete helyébe a 7. melléklet lép.
(8) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 14. melléklete helyébe a 8. melléklet lép.
(9) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 15. melléklete helyébe a 9. melléklet lép.
(10) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 17. melléklete helyébe a 10. melléklet lép.
(11) Az önkormányzati rendelete a 2026. évi költségvetéséről szóló 5/2026. (II. 12.) önkormányzati rendelet 19. melléklete helyébe a 11. melléklet lép.
4. §
Ez a rendelet 2026. május 16-án lép hatályba.

A j k a, 2026. május 15.


Kihirdetés napja: 2026. május 15. 





	Schwartz Béla	Dr. Jáger László
	polgármester	címzetes főjegyző

Végső előterjesztői indokolás
Az államháztartásról szóló 2011. évi CXCV. törvény 34. § (4) bekezdése lehetővé teszi, hogy a képviselő-testület legkésőbb a költségvetési beszámoló határidejéig, december 31-ei hatállyal módosítsa költségvetési rendeletét.
Az előterjesztéshez csatolt javaslatban, költségvetési rendeletben a költségvetés főösszege 19.296.308.264 forintra változik, az eredeti költségvetési rendelethez képest a növekedés 5.336.920.341 forint.
Az előterjesztés készítésének lezárása 2026. május 7-én történt.
 
Ezen rendeletmódosítási javaslatban feldolgoztuk:
 
Sajáthatáskörű előirányzatok módosítását:
Az államháztartásról szóló törvény végrehajtásáról szóló 368/2011. (XII.31.) Korm. rendelet 43/A. § (3) bekezdésében foglaltak szerint a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult.
 
A jogszabályban foglaltak szerint eljárva:
· a 3/30-7/2026., 3/30-8/2026, 3/30-10/2026, 3/30-11/2026, 3/30-33/2026, 3/30-35/2026 határozatokban az intézményekben az eszközök elavulása, használhatatlanná válása és javításuk gazdaságtalansága miatt történt előirányzat átcsoportosítás a beruházási kiadások közé a 2026. évi költségvetésről szóló 5/2026.(II.12.) önkormányzati rendelet 7.§.(2) bekezdése alapján;
· 3/30-14/2026., 3/30-16/2026, 3/30-17/2026, 3/30-18/2026, 3/30-19/2026, 3/30-20/2026, 3/30-21/2026., 3/30-22/2026, 3/30-23/2026, 3/30-24/2026, 3/30-29/2026 határozatokban az Otthontámogatásról szóló 361/2025.(XI.25.) Kormányrendelet alapján kapott 127.023.011 forint támogatásról és ezek intézmények közötti felosztásáról történő előirányzat emelése;
· a 3/30-9/2026. határozatban a Nagy László Városi Művelődési Központ és Könyvtár a dologi kiadásai előirányzata terhére a könyvtári dokumentumok állomány gyarapításának összegét kéri a beruházási kiadások előirányzatára átcsoportosítani;
· a 3/30-12/2026. határozatban a Városi Intézmények Működtető Szervezete a Közösségünk hidjai EU-s pályázat keretében kapott támogatással kéri megemelni a bevételi és kiadási előirányzatait;
· a 3/30-13/2026. határozatban az Ajkai Család- és Gyermekjóléti Központ a Közösségünk hidjai EU-s pályázat keretében kapott támogatással kéri megemelni a bevételi és kiadási előirányzatait;
· a 3/30-15/2026. határozatban az Ajkai Család- és Gyermekjóléti Központ a Juss előbbre tisztán Veszprém Vármegyében Gyia-Káb-25-0010 pályázat keretében támogatásban részesült, kéri az előirányzatainak emelését;
· a 3/30-26/2026. határozatban az Ajkai Közös Önkormányzati Hivatal dologi kiadásain belül kéri az előirányzat átcsoportosítást, a Magyar Posta által végzett adózási tevékenység továbbszámlázása miatt;
· a 3/30-27/2026. határozatban a Szociális Szolgáltató és Gondozási Központnak a házi segítésnyújtás ellátására 2025. évben kapott támogatásból az éves elszámolás során visszafizetési kötelezettsége keletkezett. A dologi kiadásai előirányzata terhére az egyéb működési célú kiadások előirányzatára kérte az átcsoportosítást;
· a 3/30-30/2026. határozatban a 38/2013.(IX.19.) NGM rendelet szerint a likvid hitel könyvelését nem a záró egyenleg alapján, hanem a mindenkori növekedés és csökkenés összegével szükséges bemutatni. Ebben az időszakban felvett és a tárgyévben visszafizetendő összegben bekövetkezett változások könyveléséhez az előirányzatok átcsoportosításának végrehajtását 2026. március hónapra elvégeztük. Ajka város Önkormányzatának átmeneti likviditás biztosítása céljából 800.000.000 forint összegű, naptári éven belüli lejáratú folyószámla hitelkeretre vonatkozó kölcsönt vesz fel a 218/2024. (X.30.) Kt. határozata alapján a számlavezető MBH Bank Nyrt-től 2026. január 1-jétől 2026. december 31-i lejárattal. A folyószámlahitelt a jogszabályi előírásoknak megfelelően az első költségvetési rendelet módosításánál került beépítésre, melynek előirányzatához az igénybevételnek megfelelően 5.000.000.000 forintot terveztünk;
· a 3/30-32/2026. határozatban a 2025. május havi nettó finanszírozás keretében elvonásra került iparűzés adó többlet visszautalása miatt történt előirányzat emelés;
· a 3/30-32/2026. határozatban Ajka Város Önkormányzata 2026. januártól április hóig a szociális ágazatban foglalkoztatottak után kapott egészségügyi kiegészítő pótlék, és szociális ágazati pótlék összegével történt meg az előirányzat emelés;
· a 3/30-34/2026. határozatban az Ajkai Városi Óvoda a TESCO-Global Zrt által meghirdetett „Start a jövőért” elnevezésű program keretében elnyert 500.000 Ft összegű támogatással kéri megemelni az előirányzatait.
A módosítás tartalmazza még a folyamatosan érkező központi támogatásokat és ezekhez kapcsolódó MÁK információkat, az önkormányzat részére biztosított pótelőirányzatokat és a képviselő-testületnek a költségvetést érintő egyedi döntéseit, valamint az intézmények előirányzat módosítási kérelmeit.
 
Bevételek
 
Önkormányzatok működési támogatásai:
2025. évi tanárbéremeléshez nyújtott kiegészítő költségvetési támogatásról szóló 1066/2026.(III.5.) Kormányhatározat alapján Ajka Város Önkormányzata a települési önkormányzatok egyes köznevelési feladatainak támogatása jogcím szerint megállapított pedagógus létszám alapján 11.365.200 forint támogatásban részesült.
 
Egészségügyi kiegészítő pótlék
A bölcsődében, mini bölcsődében foglalkoztatott, középfokú végzettséggel rendelkező kisgyermeknevelőt megillető bölcsődei pótlék szociális hozzájárulási adóval növelt bruttó összege címén Ajka város Önkormányzata részére 2026. májusig 204.429 forint érkezett, az érintett intézmény eredeti költségvetése tartalmazza az előirányzatot.
 
Szociális ágazat összevont pótlék
Szociális ágazatban dolgozók részére a 2026. évben kifizetésre kerülő szociális ágazati összevont pótlékhoz nyújtandó támogatás címén Ajka város Önkormányzata részére májusig 31.867.355 forint érkezett, az érintett intézmények eredeti költségvetése tartalmazza az előirányzatot.


Kiegészítő szociális pótlék
A kiegészítő szociális pótlék kifizetéséhez kapcsolódó támogatásról, valamint egyes gondoskodáspolitikai tárgyú kormányrendeletek módosításáról szóló 427/2025.(XII.23.) Kormány rendelet alapján a szociális ágazatban dolgozók 2026. évi béremeléséhez kapcsolódóan február hótól április hóig 10.103.214 forintot kaptunk.
 
A települési önkormányzatok kulturális feladatainak bér jellegű támogatása
A kulturális intézményekben foglalkoztatottak közalkalmazotti jogviszonyának átalakulásáról, valamint egyes kulturális tárgyú törvények módosításáról szóló 2020. évi XXXII. törvény alapján tett tovább-foglalkoztatási ajánlatot elfogadók számára biztosított differenciált béremeléshez járulnak hozzá. A támogatások szolgálnak a kulturális tevékenységet végző közalkalmazottak kulturális illetménypótlékára, és az arra tekintettel fizetendő szociális hozzájárulási adó kifizetésére is.
 
Az EIT Urban Mobility Innovation Call 2025: Future Mobility közforgalmú közlekedési analitika és mobilitási folyamatok platformja pályázati elszámolás lezárása után az euró árfolyam változása miatt 21.960 forinttal több került átutalásra, az eredeti előirányzathoz képest.
 
A Kormány 1073/2026. (III.5.) Korm. határozata a területfejlesztési célú források felhasználásával kapcsolatos egyes további intézkedésekről szóló 1595/2025.(XII.31.) Korm.határozat módosításáról alapján Ajka Város Önkormányzat 18 millió forint település fejlesztési támogatásban részesült.
Kiadások
 Szociális Szolgáltató és Gondozási Központ
Az intézmény igazgatója költségvetési előirányzat módosítást kezdeményezett, melyben az alábbi előirányzat módosításokat kérte:
Az intézmény a JHS-002/0-2026 pályázat keretében 2.049.800 Ft-ban részesült, mely összeggel kéri az előirányzatainak emelését.
Az intézmény a költségvetés tervezése során a korábbi év irányvonalait vette alapul, illetve a rendelkezésre álló információk alapján történt a tervezés. Az elmúlt időszak tényleges adatait figyelembe véve szükségessé vált az előirányzatok korrigálása, ezért kéri, hogy az intézmény személyi juttatásainak előirányzatából 50.000.000 Ft-ot és a munkáltatót terhelők adók, járulékok előirányzatából 10.000.000 Ft-ot a dologi kiadások vásárolt élelmezés sorára átcsoportosítani engedélyezzen.
 
Ajkai Közös Önkormányzati Hivatal
A 2026. évi országgyűlési képviselő választás lebonyolítására kapott működési célú pénzeszköz bevételével és a hozzá kapcsolódó személyi jellegű-, szociális hozzájárulási adó- és dologi kiadások előirányzat emelésére került sor.
 
Önkormányzati kiadások
Működési célú támogatások:
Befizetési kötelezettség keletkezett 2025. évi beszámoló elkészítésekor az önkormányzatok általános, köznevelési, szociális, gyermekjóléti és gyermekétkeztetési feladataihoz kapcsolódó támogatások elszámolásánál 7.333.820 Ft, valamint az önkormányzatok rendkívüli támogatása fel nem használt részével: 26.427.899 Ft.
 
A települési önkormányzatok helyi iparűzési adóbevétel többlete alapján a Magyarország 2026. évi központi költségvetéséről 2025. évi LXIX. törvény 43. § (5) bekezdése és 10. melléklete alapján 2026. május havi nettó finanszírozás keretében teljesítendő fizetési kötelezettség összege: 9.900.898 Ft.
 
Az AVAR Ajka Kft. egyéb városüzemeltetési feladatainál pótelőirányzatot biztosítunk, a közterületi fákon lévő varjúfészkek eltávolításának február hónapban felmerült költségeire.
 
Az F.C Ajka Kft. 7115/2014/MLSZ számú sportfejlesztési programja elszámolásánál visszafizetési kötelezettsége keletkezett. A Sportváros Nonprofit Kft.-nél a fel nem használt fejlesztési támogatás visszafizetéséhez kapcsolódó kamatfizetési kötelezettségre pótelőirányzat biztosítása, valamint a TAO támogatásra 2026. évre ténylegesen biztosított pénzeszköz előirányzatának korrigálása.
 
6. melléklet
A beruházási, felújítási és egyéb felhalmozási célú kiadások tételes, feladatonkénti részletezését a melléklet tartalmazza.
 
Karbantartási előirányzatok
Az 5/2026. (II.12.) önkormányzati rendelet 13. § (3) bekezdése alapján 2026. évi jóváhagyott karbantartási előirányzatokat az 5. és az 5/A. mellékletben részletezzük.
 
14. melléklet
Ajka Város Önkormányzata többéves kihatással járó döntéseiből származó kötelezettségeket tartalmazza célok szerint, évenkénti bontásban.
 
A 19. mellékletben ezen rendeletmódosításig befejezett fejlesztéseket és a hozzájuk lehívott hitel forrásokat mutatjuk be.
 
Finanszírozási előirányzatok
Likvidhitel
Ajka város Önkormányzatának átmeneti likviditás biztosítása céljából 800.000.000 forint összegű, naptári éven belüli lejáratú folyószámla hitelkeretre vonatkozó kölcsönt vesz fel.
Az Áht. 6. § (7) bekezdés a) pont aa) alpontja szerint finanszírozási műveletnek minősül a likviditási célú hitel felvétele és tőkeösszegének törlesztése. A költségvetési számvitelben likvid hitel igénybevétele (napi záró állományának növekedése) esetén finanszírozási bevételt, a likvid hitel visszafizetése (záró állományának csökkenése) esetén így finanszírozási kiadást kell elszámolni. A jogszabály nettósításra nem ad lehetőséget, az állományváltozást bruttó módon kell könyvelni. Ennek során természetesen szükséges gondoskodni a kapcsolódó előirányzatok fedezetéről, ezért 5 milliárd forinttal megemeltük a likvid hitel előirányzatát.
 
A költségvetés és zárszámadás előterjesztéséhez kapcsolódó mérlegek tartalmának és mellékleteinek meghatározásánál a 2., 2/A., 3., 4., 5., 5/A., 6., 6/A., 7., 12., 15., 17., 19. mellékletek kerültek módosításra és kiegészítésre.
Ajka, 2026. május 15. 

